Neuvoston asetukseksi (EY) Euroopan sosiaalirahastosta /* KOM/98/0131 lopull. - SYN 98/0115 */



Virallinen lehti nro C 176 , 09/06/1998 s. 0039



Ehdotus NEUVOSTON ASETUKSEKSI (EY) Euroopan sosiaalirahastosta (98/C 176/03) KOM(98) 131 lopull. - 98/0115(SYN) (Komission esittämä 19 päivänä maaliskuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 125 artiklan, ottaa huomioon komission ehdotuksen, ottaa huomioon talous- ja sosiaalikomitean lausunnon, noudattaa perustamissopimuksen 189 c artiklassa määrättyä menettelyä yhteistoiminnassa Euroopan parlamentin kanssa, sekä katsoo, että 1) rakennerahastoja koskevista yleisistä säännöksistä ... annetulla asetuksella (EY) N:o .../.. on korvattu neuvoston asetus (ETY) N:o 2052/88 (1), sellaisena kuin se on viimeksi muutettuna asetuksella (EY) N:o 3193/94 (2) sekä neuvoston asetus (ETY) N:o 4253/88 (3), sellaisena kuin se on viimeksi muutettuna asetuksella (EY) N:o 3193/94; lisäksi on tarpeen korvata asetuksen (ETY) N:o 2052/88 soveltamisesta Euroopan sosiaalirahaston osalta 9 päivänä joulukuuta 1988 annettu neuvoston asetus (ETY) N:o 4255/88 (4), sellaisena kuin se on muutettuna asetuksella (ETY) N:o 2084/93 (5), 2) rakennerahastoja kokonaisuudessaan koskevat yleiset säännökset määritellään asetuksessa (EY) N:o ..../.. ja on tarpeen määritellä niiden toimintojen laatu, joita Euroopan sosiaalirahasto, jäljempänä `rahasto`, rahoittaa osana tavoitteita 1, 2 ja 3, työmarkkinoille pääsyssä esiintyvän syrjinnän ja eriarvoisuuden vastaisen yhteisöaloitteen puitteissa sekä innovatiivisten toimien ja teknisen tuen puitteissa, 3) on tarpeen määritellä rahaston tehtävä suhteessa sille perustamissopimuksessa säädettyihin tehtäviin ja henkilöresurssit kehittämistä ja työllisyyttä koskevien yhteisön vahvistamien ensisijaisten tavoitteiden puitteissa, 4) kesäkuussa 1997 Amsterdamissa kokoontuneen Eurooppa-neuvoston päätelmien ja päätöslauselman kasvusta ja työllisyydestä (6) myötä alettiin soveltaa Euroopan yhteisön perustamissopimuksen 2 artiklan mukaisesti Euroopan työllisyysstrategian, vuosittaisten työllisyyttä koskevien suuntaviivojen ja kansallisten toimintaohjelmien käyttöönottoa koskevaa menettelyä, 5) on tarpeen määritellä uudelleen rahaston toiminta-ala erityisesti rakennerahaston tavoitteiden uudelleen järjestelyn ja yksinkertaistamisen johdosta sekä Euroopan työllisyysstrategia ja siihen liittyvät kansalliset toimintasuunnitelmat, 6) on tarpeen määritellä yhteinen kehys rahaston osallistumiselle rakennerahaston kaikkiin kolmeen tavoitteeseen, jotta varmistetaan, että toiminnat ovat kaikissa tavoitteissa yhdenmukaisia, täydentävät toisiaan ja siten edistävät työmarkkinoiden toimintaa ja kehittävät henkilöstöresursseja, 7) jäsenvaltioiden ja komission olisi varmistettava, että rahaston tukemat toimet suunnitellaan ja toteutetaan edistäen kaikissa toimissa miesten ja naisten välistä tasa-arvoa, 8) jäsenvaltioiden ja komission olisi varmistettava, että tietoyhteiskunnan sosiaalinen ja työmarkkinoiden ulottuvuus otetaan asianmukaisesti huomioon toteutettaessa rahaston tukemia toimia, 9) on tarpeen varmistaa, että teollisiin muutoksiin liittyvät toimet vastaavat mies- ja naispuolisten työntekijöiden yleisiä tarpeita, jotka johtuvat teollisuuden tai tuotantojärjestelmien havaituista tai ennustetuista muutoksista ja että toimista ei hyödy yksi yritys tai tietty teollisuudenala; erityistä huomiota olisi kiinnitettävä pieniin ja keskisuuriin yrityksiin sekä koulutukseen pääsyn helpottamiseen ja työorganisaation kehittämiseen, 10) on tarpeen varmistaa, että rahasto edelleen vahvistaa työllisyyttä ja ammattipätevyyttä tukemalla ennakointia, neuvontaa, verkostojen rakentamista ja koulutusta kaikkialla yhteisössä ja että rajoitettujen toimien on tämän vuoksi oltava monialaisia ja koko talouselämän kattavia eikä lähtökohtaisesti tietyille teollisuudenhaaroille tai aloille suunnattuja, 11) on tarpeen määritellä uudelleen tukikelpoiset toimet, jotta politiikan tavoitteet voidaan toteuttaa tehokkaammin niiden tavoitteiden yhteydessä, joiden mukaisesti rahasto toimii; on tarpeen määritellä menot, joihin rahaston tukea voidaan myöntää kumppanuuden puitteissa, 12) on tarpeen täydentää ja tarkentaa tukitoimenpiteitä koskevien suunnitelmien ja tukitoimenpiteiden muotojen sisältöä erityisesti tavoitteen 3 uuden määrittelyn johdosta, 13) on tarpeen varmistaa, että rahaston myöntämä tuki keskitetään kunkin tavoitteen osalta keskeisimpiin tarpeisiin ja tehokkaimpiin toimiin, 14) on tarpeen ryhtyä järjestelyihin, jotka antavat paikallisille ryhmille vaivattoman ja nopean mahdollisuuden saada rahaston myöntämää tukea yhteiskunnallista syrjäytymistä koskeviin toimintoihin, joilla parannetaan näiden toimintavalmiutta kyseisellä alalla, 15) yhteisön kannalta erittäin merkittävillä komission aloitteesta syntyneillä toimenpiteillä on tärkeä tehtävä pyrittäessä saavuttamaan asetuksen (EY) N:o ..../.. 1 artiklassa mainitut yhteisön rakenteellisten tukitoimien tavoitteet; kyseisten aloitteiden olisi ensi sijassa edistettävä rajat ylittävää yhteistyötä ja toimintamallien uudistamista, 16) rahasto tukee osaltaan asetuksen (EY) N:o ..../.. 21 ja 22 artiklan mukaisia teknistä tukea, innovatiivisia toimintoja sekä valmistelua, seurantaa, arviointia ja valvontaa; 17) olisi vahvistettava toimivalta soveltamista koskevien säännösten ja siirtymäsäännösten antamiseen, ja 18) olisi kumottava asetus (ETY) 4255/88, ON ANTANUT TÄMÄN ASETUKSEN: 1 artikla Tehtävä Euroopan sosiaalirahasto, jäljempänä `rahasto`, perustamissopimuksen 123 artiklassa uskotun tehtävänsä puitteissa ja rakennerahastoille perustamissopimuksen 130 b artiklassa uskotun ja asetuksessa (EY) N:o ..../.. mainitun tehtävän puitteissa tukee työvoiman käytön kehittämiseen tähtääviä toimenpiteitä edistääkseen työllisyyden ja sosiaalisen suojelemisen korkeaa tasoa, miesten ja naisten välistä tasa-arvoa, kestävää kehitystä sekä taloudellista ja sosiaalista yhteenkuuluvuutta. Erityisesti rahasto edistää eurooppalaisen työllisyysstrategian ja vuotuisten työllisyyttä koskevien suuntaviivojen mukaisia toimenpiteitä. 2 artikla Soveltamisala 1. Rahasto tukee ja täydentää jäsenvaltioiden toimenpiteitä seuraavilla toiminta-aloilla erityisesti monivuotisten työllisyyttä koskevien kansallisten toimintaohjelmien yhteydessä: a) kehittämällä aktiivista työmarkkinapolitiikka työttömyyden torjumiseksi, naisten ja miesten pitkäaikaistyöttömyyden ehkäisemiseksi, pitkäaikaistyöttömien työmarkkinoille palaamisen helpottamiseksi sekä nuorten ja työmarkkinoille palaavien henkilöiden työelämään siirtymisen tukemiseksi; b) edistämällä yhteiskunnallista sopeuttamista ja kaikkien yhtäläisiä mahdollisuuksia päästä työmarkkinoille; c) kehittämällä koulutusjärjestelmiä osana elinikäistä oppimista koskevaa politiikkaa työllistyvyyden, liikkuvuuden sekä työmarkkinoille siirtymisen edistämiseksi ja ylläpitämiseksi; d) parantamalla järjestelmiä, joilla edistetään työvoiman ammattitaitoa, koulutusta ja sopeutuvuutta, kehitetään innovaatiota ja sopeutuvuutta työn organisoimisessa, tuetaan yrittäjyyttä ja työpaikkojen luomista sekä lisätään ihmisten valmiuksia tutkimuksessa, tieteessä ja teknologiassa; e) edistämällä naisten osallistumista työmarkkinoihin mukaan lukien heidän urakehityksensä, mahdollisuudet päästä uusiin työpaikkoihin tai ryhtyä yrittäjiksi sekä vähentää vertikaalista ja horisontaalista jaottelua työmarkkinoilla. 2. Rahasto edistää osaltaan paikallisia työllisyysaloitteita mukaan lukien alueelliset työllisyyssopimukset. 3. Tietoyhteiskunnan sosiaaliset ja työmarkkinoiden ulottuvuudet otetaan huomioon, erityisesti kehittämällä menettelytapoja ja ohjelmia, joissa hyödynnetään tietoyhteiskunnan työllistämismahdollisuudet ja varmistamalla yhtäläiset mahdollisuudet käyttää sen tarjoamia palveluita ja etuja. 3 artikla Tukikelpoiset toiminnat 1. Rahastosta annetaan taloudellista tukea erityisesti seuraaviin toimintoihin: a) tuet henkilöille: i) koulutus ja ammatillinen koulutus (johon sisältyy pakollista koulunkäyntiä vastaava ammatillinen koulutus), koulutukseen valmentaminen mukaan lukien perustaitojen opettaminen ja parantaminen (johon sisältyy luku- ja kirjoitustaito), opastus ja neuvonta, ii) tuki työllistymiseen ja yrittäjyyteen, iii) tutkimus, luonnontiede ja teknologian kehittäminen, jatkokoulutus korkeakoulututkinnon jälkeen sekä johtajien ja teknikkojen kouluttaminen tutkimuslaitoksissa ja yrityksissä, iv) uusien työllistämismahdollisuuksien edistäminen; b) rakenteiden ja järjestelmien kehittämiseen tarkoitetut tukitoimenpiteet: i) koulutusjärjestelmien ja pätevöitymisjärjestelmien laadun ja sisällön kehittäminen ja parantaminen, johon sisältyy opettajien, ohjaajien ja henkilökunnan kouluttaminen, sekä työntekijöiden kouluttautumisen ja pätevöitymisen parantaminen, ii) työnvälityspalveluiden uudistaminen ja niiden tehostaminen, iii) työelämän ja koulutus- ja tutkimuslaitosten välisten yhteyksien kehittäminen, iv) suunnittelu- ja ennustamisjärjestelmien edelleen kehittäminen työllisyydessä tapahtuvien muutosten ja ammattitaidon kehittämisen erityiset uusien työmallien ja uusimuotoisten työorganisaatioiden osalta; c) lisätoimenpiteet: i) tuki edunsaajille tarkoitettuja palveluita varten, joihin kuuluvat huollettaville lapsille järjestettävät hoitopalvelut ja -tilat sekä terveydenhoito ja oikeusapu, ii) valmiuksien kehittäminen, jotta voidaan erityisesti edistää työllistämispolkua käyttävää lähestymistapaa työelämään siirtymiseen liittyvissä toimenpiteissä, iii) valistus, tiedottaminen ja mainonta. 2. Edellä 1 kohdan toiminnat voidaan yhdistää tai ne voivat täydentää toisiaan osana työllistämispolkua käyttävää lähestymistapaa työelämään siirtymiseen liittyvissä toimenpiteissä. 3. Rahasto voi rahoittaa asetuksen (EY) N:o ..../.. 21 artikla ja 22 artiklan mukaisia toimintoja. 4 artikla Tukitoimenpiteiden keskittäminen 1. Jotta rahaston antama tuki olisi mahdollisimman tehokasta, 2 artiklan 1 kohdassa mainitut jokaisen ensisijaisuusalueen rahoitustoimenpiteet keskitetään rajatulle määrälle alueita ja aloja sekä suunnataan tärkeimpiin tarpeisiin ja tehokkaimpiin toimiin, ottaen huomioon asiaan liittyvät ennakkoarvioinnit. Näiden tarpeiden ja toimien tukemiseksi olisi käytettävä asetuksen (EY) N:o ..../.. 28 artiklassa määriteltyjen rajojen mukaisia vaihtelevia omarahoitusosuuksia. 2. Rahaston tukitoimenpiteet suunnitellaan, jollei ennakkoarvioinnin tuloksista muuta johdu, sen periaatteen mukaisesti, että toimenpiteisiin ryhdytään jokaisella 2 artiklan 1 kohdan a-e alakohdassa mainitulla viidellä toiminta-alalla. Kyseiseen rahoitustoimenpiteeseen varattuja rahaston määrärahoja käytettäessä painotetaan erityisesti 2 artiklan 1 kohdan d ja e alakohdan mukaisia toiminta-aloja. Vaikka ohjelman käytössä oleva rahoitus ei riittäisi tukemaan tehokkaita tukitoimenpiteitä jokaisella 2 artiklan 1 kohdan mukaisella viidellä toiminta-alalla, rahaston rahoittamien toimien suunnittelun yhteydessä määritellyssä strategiassa on kuitenkin nimenomaisesti otettava huomioon kaikki kyseiset toiminta-alat. 3. Rahaston tukitoimenpiteitä suunniteltaessa on määrättävä, että vähintään 1 prosentti kyseiseen tukitoimenpiteeseen varatuista rahaston määrärahoista varataan asetuksen (EY) N:o ..../.. 26 artiklan mukaisesti välittäjäjärjestöjen kautta jaettavaksi pieninä apurahoina, ja hallituksista riippumattomien järjestöjen osalta tehdään erityisiä osallistumista koskevia järjestelyjä. 5 artikla Yhteisöaloite 1. Asetuksen (EY) N:o ..../.. 19 artiklan mukaisesti ja noudattaen mainitun asetuksen 20 artiklan 1 kohtaa rahasto osallistuu työmarkkinoille pääsyssä esiintyvän syrjinnän ja eriarvoisuuden vastaisen yhteisöaloitteen toteuttamiseen. 2. Rahaston yhteisöaloitteeseen osallistumisesta tehdyillä päätöksillä voidaan asetuksen (EY)N:o ..../.. 20 artiklan 2 kohdan mukaisesti ulottaa tämän asetuksen 3 artiklassa tarkoitettuun soveltamisalaan mainitut tukitoimenpiteet toimintoihin, joita voidaan rahoittaa asetusten (EY) N:o ..../.. (EAKR), (EY) N:o ..../.. (ESR) ja (EY) N:o ..../.. (EMOTR) mukaisesti, jotta on mahdollista toteuttaa kaikki aloitteeseen sisältyvät toiminnat. 6 artikla Innovatiiviset toiminnat ja tekninen apu 1. Asetuksen (EY) N:o ..../.. 21 artiklan 2 kohdan mukaisesti komissio voi rahoittaa jäsenvaltioissa tai yhteisön tasolla sellaisia valmistavia toimenpiteitä sekä valvonta- ja arviointitoimenpiteitä, jotka ovat tarpeen tässä asetuksessa tarkoitettujen toimien toteuttamiseksi. Tällaisia toimia voivat olla a) innovatiiviset toimet ja pilottihankkeet, jotka koskevat työmarkkinoita, työllisyyttä ja ammatillista koulutusta; b) tutkimukset, tekninen apu ja kokemusten vaihto, jolla on kerrannaisvaikutuksia; c) tekninen apu valmisteluun, valvontaan ja arviointiin kuin myös rahastosta rahoitettava toimintojen valvonta; d) toimet, jotka työmarkkinaosapuolten käymän keskustelun puitteissa on suunnattu kahden tai useamman jäsenvaltion yritysten henkilökunnalle ja jotka koskevat rahaston rahoitustoiminnan alueisiin liittyvän erityistiedon välittämistä; e) tiedottaminen eri asianomaisille osapuolille, rahaston tukitoimenpiteiden lopullisille edunsaajille ja yleisölle. 2. Asetuksen (EY) N:o ..../.. 21 artiklan 2 kohdan mukaisesti laajennetaan tämän artiklan 1 kohdan a alakohdassa tarkoitettujen toimintojen soveltamisala rahastojen osallistumispäätöksellä toimenpiteisiin, jotka voidaan rahoittaa asetusten (EY) N:o ..../.. (EAKR), (EY) N:o ..../.. (ESR) ja (EY) N:o ..../.. (EMOTR) nojalla kaikkien asianomaisissa innovatiivisissa toiminoissa suunniteltujen toimenpiteiden toteuttamiseksi. 7 artikla Hakemukset tuesta Rahaston tukea haettaessa hakemukseen liitetään komission jäsenvaltioita kuultuaan laatima tietokonelomake, josta ilmenevät kutakin tuen muotoa vastaavat toimet siten, että sitä voidaan seurata talousarvioon sisältyvästä maksusitoumuksesta aina loppusuoritukseen asti. 8 artikla Soveltamista koskevat yksityiskohtaiset säännöt Komissio antaa tämän asetuksen soveltamista koskevat yksityiskohtaiset säännöt asetuksen (EY) N:o ..../.. 53 artiklassa säädettyä menettelyä noudattaen. 9 artikla Siirtymäsäännökset Sovelletaan asetuksen (EY) N:o ..../.. 52 artiklan siirtymäsäännöksiä soveltuvin osin. 10 artikla Lauseke uudelleentarkastelusta Neuvosto tarkastelee komission ehdotuksesta tätä asetusta uudelleen viimeistään 31 päivänä joulukuuta 2006. Neuvosto tekee päätöksensä ehdotuksesta perustamissopimuksen 130 d artiklassa määrättyä menettelyä noudattaen. 11 artikla Kumoaminen Kumotaan asetus (ETY) N:o 4255/88 1 päivästä tammikuuta 2000 alkaen. Viittauksia kumottuun asetukseen pidetään viittauksina tähän asetukseen. 12 artikla Voimaantulo Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty . . . Neuvoston puolesta . . . (1) EYVL L 185, 15.7.1988, s. 9. (2) EYVL L 337, 24.12.1994, s. 11. (3) EYVL L 374, 31.12.1988, s. 1. (4) EYVL L 374, 31.12.1988, s. 21. (5) EYVL L 193, 31.7.1993, s. 39. (6) EYVL C 236, 2.8.1997, s. 3.